stanford-oval/wikipedia huggingface dataset:
Thrilla in Manila
Ennen ottelua > Aika Manilassa

Ali saapui Manilaan kaksi viikkoa ennen ottelua. Hänen lentoaan Havaijin Honolulusta Manilaan lykättiin tarkoituksenmukaisesti, jotta hän pääsisi saapumaan ottelupaikalle parhaaseen katseluaikaan. Maailmanmestarin saapumista oli seuraamassa tuhansia ihmisiä. Frazier taas saapui paikalle huomaamattomasti.
Ennen ottelua Ali pilkkasi Frazieria julkisesti lukutaidottomaksi ja ”gorillaksi”. Eräässä lehdistötilaisuudessa hän otti esiin mukanaan tuomansa kumisen gorilla-nuken ja hakkasi sitä havainnollistaakseen, kuinka ottelu tulee kulkemaan. Frazier otti jokaisen loukkauksen henkilökohtaisesti, sillä hänen lapsiaan kiusattiin niiden takia koulussa, ja jo aiemmissa otteluissa kukoistanut viha vastustajien välillä syveni. Haastajaa ärsytti erityisesti se, miten Alin herjaaminen vaikutti hänen lapsiinsa: "Katsokaa kauniita lapsiani. Kuinka minä voin olla gorilla?".
Frazier ei myöskään pitänyt Alin tavasta vetää kamppailuun mukaan asioita, jotka eivät siihen kuuluneet. Maailmanmestari myös tunkeutui haastajansa ensimmäisiin harjoituksiin häiritsemään tätä ja poseeraamaan kameroille.
Omituisin tempaus nähtiin, kun Ali ajoi autollaan Frazierin hotellin ohi, huusi hänelle solvauksiaan ja uhkasi leikkiaseella. Mikään lehti ei kuitenkaan kirjoittanut tapauksesta, koska toimittajia ei ollut paikalla. Frazier onkin tulkinnut Alin solvaukset ja tempaukset vain mestarin tavaksi peitellä omaa pelkoaan.
Ottelun näkyvyys vain kasvoi, kun presidentti Marcosin luona vieraillessaan Ali toi vastaanotolle mukanaan Veronica Porche -nimisen mallin, jonka Don King oli palkannut ottelun markkinointia varten. Presidentti luuli naista Alin vaimoksi ja sanoi hänen olevan kaunis. Ali ei edes yrittänyt korjata virhettä, joka päätyi sanomalehtien otsikoihin ympäri maailmaa. Kohun takia hän joutui järjestämään lehdistötilaisuuden, jossa hän sanoi olevansa vastuussa tyttöystävästään ainoastaan vaimolleen Belindalle eikä kenellekään muulle. Myöhemmin Belinda matkusti päiväksi Manilaan tapaamaan aviomiestään, ja monien lähteiden mukaan hän kävi Alin kimppuun. Frazierin leirissä uskottiin, että Alin ryhmä olisi kohun takia sekasorron partaalla, ja he päättivät vetäytyä julkisuudesta. Joe Frazier valmistautui otteluun Manilan ulkopuolella sijainneella harjoitussalillaan lähes askeettisissa oloissa. Riitely ei kuitenkaan häirinnyt Alia, vaan hän pystyi Belindan lähdettyä jälleen keskittymään otteluun, joka käytiin sovittuun aikaan.
Aiheesta muualla

Tietoa ottelusta Muhammad Ali -sivustolla
Pörkenäs

Pörkenäs on alue Pietarsaaressa. Pörkenäsissä sijaitsee leirikeskus. 1920-luvulla tuberkuloosi ja muut taudit kulkivat seudulla, joten Pörkenäsiin rakennettiin parantola. Pörkenäsissä sijaitsevan Maitosataman alueen nimi on syntynyt todennäköisesti siten, että Pinnonäsin latokartanon karjaa pidettiin laitumella Pörkenäsissä. Tuomiokirjoissa vuodelta 1590 on mainintoja karjan pitämisestä laitumella Fäbodassa ja Pörkenäsissä. Vuonna 1981 perustettiin Fäbodan ja Pörkenäsin alueelle vaellusreittejä.
Vuonna 1924 Pörkenäsiin valmistui lasten tuberkuloosiparantola. Parantola oli toiminnassa vuoteen 1951.
Pöyliöjärvi (Kemijärvi)

Pöyliöjärvi tammikuussa 2018.
Pöyliöjärvi on Kemijärven keskustan länsipuolella sijaitseva järvi. Järven pinta-ala on 254 hehtaaria. Järven rannalla sijaitsevat muun muassa Lohen Lomakeskus, Camping Kemijärvi ja uimaranta. Pöyliöjärvellä sijaitsee yhteensä viisitoista erikokoista saarta, joista Lakkisaari on suurin. Järvi on vuosien saatossa kärsinyt hapettomuudesta, jota on korjattu muun muassa ankkuroimalla ilmastimia kesällä 2013.
Pyöräily kesäolympialaisissa 1952 – miesten aika-ajo

| Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Pyöräily kesäolympialaisissa 1952> Maantiepyöräily  | Maantiepyöräily  | Maantiepyöräily  |
| --- | --- | --- | --- | --- |
| Maantieajo |   | miehet |  |  |
| Joukkueet |   | miehet |  |  |
| Ratapyöräily  | Ratapyöräily  | Ratapyöräily  |  |  |
| Aika-ajo |  | miehet |  |  |
| Eräajo |  | miehet |  |  |
| Tandem |  | miehet |  |  |
| Joukkuetakaa-ajo |  | miehet |  |  |
Helsingin olympiakisojen miesten 1 km:n aika-ajoon osallistui 27 pyöräilijää. Kilpailu käytiin 31. heinäkuuta Helsingin Velodromilla.
Lopputulokset

| Sija | Nimi | Maa | Aika |
| --- | --- | --- | --- |
| 1 | Russell Mockridge |  Australia | 1.11,1 |
| 2 | Marino Morettini |  Italia | 1.12,7 |
| 3 | Raymond Robinson |  Etelä-Afrikka | 1.13,0 |
| 4 | Clodomiro Cortoni |  Argentiina | 1.13,2 |
| 5 | Donald McKellow |  Iso-Britannia | 1.13,3 |
| 6 | Ib Vagn Hansen |  Tanska | 1.14,4 |
| 7 | Ion Ionita |  Romania | 1.14,4 |
| 8 | Johan Hijzelendoorn |  Alankomaat | 1.14,5 |
| 9 | Henri Andrieux |  Ranska | 1.14,7 |
| 10 | Joseph De Bakker |  Belgia | 1.14,7 |
| 11 | Clarence Simpson |  Uusi-Seelanti | 1.15,1 |
| 12 | Lev Kipursky |  Neuvostoliitto | 1.15,2 |
| 13 | Ladislav Fouček |  Tšekkoslovakia | 1.15,2 |
| 14 | Onni Kasslin |  Suomi | 1.15,3 |
| 15 | Fredy Arber |  Sveitsi | 1.15,4 |
| 16 | Andoni Ituarte |  Venezuela | 1.15,4 |
| 17 | Hernán Masanés |  Chile | 1.15,9 |
| 18 | István Lang |  Unkari | 1.16,9 |
| 19 | Luis Angel de los Santos |  Chile | 1.17,0 |
| 20 | Kenneth Farnum |  Jamaika | 1.17,2 |
| 21 | Kurt Nemetz |  Itävalta | 1.17,5 |
| 22 | Frederick Henry |  Kanada | 1.17,6 |
| 23 | Frank Brilando |  Yhdysvallat | 1.17,8 |
| 24 | Gustavo Martínez |  Guatemala | 1.18,9 |
| 25 | Imtiaz Bhatti |  Pakistan | 1.21,2 |
| 26 | Tadashi Kato |  Japani | 1.23,2 |
| 27 | Suprovat Chakravarty |  Intia | 1.26,0 |
Tiaret

| Tiaret تيارت, Tiyārat |
| --- | --- |
 Talvista Tiaretia.
 Tiaret
 Koordinaatit: 35°22′14″N, 1°19′20″E 
Valtio:  Algeria
Maakunta:  Tiaret
Piirikunta:  Tiaret
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  111,45 km²
Väkiluku (2018):  241 000
Infobox OKVirheellinen NIMI-arvo: 
Tiaret arab. تيارت‎, Tiyārat) on kaupunki ja Tiaretin maakunnan hallinnollinen keskus Algeriassa. Se sijaitsee Ouarsenisvuorten eteläpuolella 285 kilometriä Algerista lounaaseen. Tiaretin kunnassa oli arviolta 241 000 asukasta vuonna 2018.
Maantiede ja ilmasto

Tiaretin kunnan pinta-ala on 111,45 neliökilometriä. Se rajoittuu pohjoisessa Oued Lillin, idässä Dahmounin ja Aïn Bouchekifin, etelässä Mellakoun ja lännessä Tagdemtin ja Guertoufan kuntiin. Kaupunki on rakennettu Ouarsisvuorten juurella sijaitsevalle Sersoun tasangolle. Sen pohjoispuolella kohoaa Guezoulvuori.
Seudulla vallitsee välimerenilmasto. Tammikuun keskilämpötila on 8 ja heinäkuun 31 astetta. Vuotuinen sademäärä on alle 250 millimetriä.
Historia

Paikalla on sijainnut roomalainen Tingartia, joka toimi bysanttilaisaikana läntisen Algerian pääkaupunkina. 700-luvulla sen länsipuolelle rakennettiin ibadilaisiin kuuluneiden rustamidien pääkaupunki Tahart (Tihart, Tahert), josta kehittyi tärkeä kaupan keskus. Se kärsi useista hyökkäyksista ja menetti merkityksensä fatimidien aikana 900-luvulla.
Kaupunki tunnettiin myöhemmin nimellä Tagdemt. Se oli Abd al-Qadirin pääkaupunki vuodesta 1836. Ranskalaiset valtasivat sen vuonna 1841 ja rakensivat vuonna 1845 linnoituksen, jonka ympärille nykyinen Tiaret on muodostunut. Siitä tuli kunta vuonna 1869.
Liikenne ja talous

Tiaretista on maantieyhteydet naapurimaakuntiin sekä rautatiet Tissemsiltiin, Relizaneen ja Saïdaan. Aïn Bouchekifissa on kotimaanliikenteen lentokenttä.
Kaupunki on viljaa, vihanneksia, hedelmiä ja lihaa tuottavan maatalousalueen keskus, jossa on lähinnä maataloustuotteiden jalostusta. Tiaretissa toimii Ibn Khaldounin yliopisto.
Nähtävyydet

Tiaretissa ei ole juurikaan säilynyt muinaismuistoja. Paikallisia nähtävyyksiä ovat turkkilaisaikainen moskeija, siirtomaa-ajan rakennukset ja lähistöllä sijaitseva hevostila. Tiaretin eteläpuolella Laghdar ja Araoui -vuorten lähellä sijaitsee 13 djeddareiksi kutsuttua, 300–600-luvuilta peräisin olevaa berberiruhtinaiden mausoleumia.
Thermopylain taistelu

Thermopylain taistelu käytiin Persian sekä Kreikan kaupunkivaltioiden muodostaman helleenisen liiton välillä osana persialaissotia elokuussa 480 eaa. Kreikkalaiset pystyivät pidättelemään persialaisia Thermopylain solassa. Persialaisten onnistui kuitenkin kiertää kreikkalaisten asemien taakse ja tuhota kreikkalaiset joukot. Taistelussa kuoli kreikkalaisia johtanut Spartan kuningas Leonidas. Persialaisia johti kuningas Kserkses I.
Samaan aikaan kun Thermopylain taistelu käytiin myös Artemisionin meritaistelu kreikkalaisten ja persialaisten laivastojen välillä. Persialaiset lyötiin lopullisesti vasta myöhemmin samana vuonna käydyssä Salamiin meritaistelussa sekä vuoden 479 eaa. Plataiain taistelussa.
Tausta

Vuonna 484 eaa. Kserkseen armeija saapui Vähään-Aasiaan ja rakensi sillan Hellespontoksen yli. Kreikkalaiset kaupunkivaltiot liittoutuivat pian Spartan johdolla. Uskonnollisista syistä kaupunkivaltiot eivät kuitenkaan lähettäneet kuin osan sotilaistaan vastustamaan persialaisia, ja toisaalta kreikkalaisten keskinäinen liittouma oli varsin hatara ja rikkonainen, sekä perustui lähinnä kansallistunteen varaan ja keskinäisten sotien rauhanehtoina annettuihin periaatelupauksiin (mikäli tuon ajan ajattelumallista voidaan käyttää termiä "kansallinen"), sillä kaupunkivaltiot olivat myös kilpailijoita keskenään ja pyrkivät näin ollen ajattelemaan vain omaa parastaan. Esimerkiksi Ateena ei lähettänyt yhtään hopliittiaan tähän taisteluun, koska pelkäsi kreikkalaisten nousevan kapinaan.
Spartasta lähti vain 300 hopliittia kuningas Leonidaan johdolla, koska armeija ei saanut poistua kaupungista uskonnollisen karneia-festivaalin aikana. Thermopylain sola valittiin taistelupaikaksi, koska siellä kreikkalaisten olisi helpompi puolustautua heitä monin kerroin vahvempia persialaisia vastaan. Kreikkalaisia oli ehkä yhteensä 7 000.
Taistelu

Kserkses saapui paikalle elokuussa. Hän ei uskonut, että pieni kreikkalaisjoukko pystyisi vastustamaan hänen armeijaansa ja antoi kreikkalaisille neljä päivää aikaa perääntyä solasta. Kreikkalaiset muodostivat falangin, joka kattoi koko solan. Herodotoksen mukaan kreikkalaiset löivät heitä vastaan hyökänneet persialaiset taistelun kahtena ensimmäisenä päivänä. Kolmantena päivänä Kserkses lähetti parhaimmat sotilaansa, persialaiset "Kuolemattomat", heitä vastaan. Myös tämä hyökkäys epäonnistui.
Toisena päivänä eräs kreikkalainen Efialtes loikkasi persialaisten puolelle ja kertoi Kserkseelle toisesta solasta, jota pitkin pääsisi kreikkalaisten selustaan. Sitä puolusti vain 1 000 miestä Fokiin maakunnasta. Fokislaiset perääntyivät puolustamaan omaa kaupunkiaan ja persialaiset pääsivät kiertämään kreikkalaisten selustaan. Leonidas ymmärsi, että tilanne oli toivoton ja lähetti pois kaikki paitsi omat 300 spartalaistaan. Ennen viimeistä taistelua vain 108 spartalaista oli vielä hengissä. Lakedaimonin lain, soturien lain, mukaan spartalaiset eivät saaneet koskaan perääntyä taistelukentältä. Erään teorian mukaan tämä laki johti siihen, että spartalaiset eivät kyenneet taktisiin manöövereihin, ja siten nimenomaan heidän kukistumiseensa kansana myöhemmin. Myös 600 thespiailaista päätti taistella spartalaisten rinnalla. Kaikki spartalaiset ja Leonidas itse kuolivat seuranneessa taistelussa.
Legenda

Thermopylai on jäänyt historiaan maineikkaimpana esimerkkinä spartalaisesta sotilaskunniasta ja -kurista. Sitä pidetään myös historian kaikkien aikojen urhoollisimpana puolustustaisteluna. Herodotoksen mukaan kun Dienekes, eräs Spartan sotilas, kuuli liittolaisten sanovan persialaisten määrästä, että heitä on niin paljon, että heidän nuolensa pimentävät auringon, hän vastasi lakonisesti: "No hyvä, sitten saamme taistella varjossa".
Taistelupaikalle Thermopylain solaan pystytettiin myöhemmin muistomerkki, jossa luki kaatuneiden spartalaisten muistoksi Simonideen kirjoittama muistolause:
Vieras, Spartaan vie tämä viesti / tässä uinumme käskyä noudattaen / Lakedaimonin lain. Toinen suomennos kuuluu:
Vieras, Spartaan vie tämä viesti / me lepäämme tässä / täyttäen käskyä lain / maallemme uhrautuen.
Toisessa Thermopylain muistomerkissä on kirjoitettuna kuningas Leonidaan vastaus kuningas Kserkseen airuelle, joka tuli vaatimaan kreikkalaisia luopumaan aseistaan: "Tulkaa hakemaan" (m.kreik. μολὼν λαβέ, molōn labé).
Suomalaisessa sotilasperinteessä taistelu on innoittanut Thermopylain laulun.
Fiktiossa

Thermopylain taistelu on aiheena muun muassa seuraavista fiktiivisissä teoksista:
Fiktiossa > Runot

Iivo Härkönen: Suomen Termopylai.  (Runoja Karjalan vartiolla)  Otava, 1940.
Fiktiossa > Romaanit

Caroline Dale-Snedeker: Termopylain sankari. Romaani Kreikan sankariajalta.  Kuopio:  Ahjo, 1918.
Steven Pressfield: Tuliportit.  (Suomentanut Heidi Nieminen)  Helsinki:  Jalava, 2003.  ISBN 951-887-299-6  (Gates of Fire, 1998.)
Juuse Tamminen: Salamiin voittajat. Porvoo: WSOY, 1952.
Fiktiossa > Sarjakuvat

Frank Miller: 300.  (Suomentanut Petri Silas)  Tampere:  Egmont, 2007.  ISBN 978-952-469-662-3
Fiktiossa > Elokuvat

300 spartalaista (1962) (engl. The 300 Spartans) Rudolph Maté, Gian Paolo Callegari
300 (2007) Zack Snyder, Kurt Johnstad, Michael Gordon, perustuu Frank Millerin sarjakuvaan.
Mitäs me spartalaiset (2008) parodia elokuvasta 300.
Fiktiossa > Musiikissa

Ruotsalainen power metal -yhtye Sabaton on tehnyt Thermopylain taistelusta kertovan kappaleen ”Sparta” vuonna 2016 julkaistulle The Last Stand -albumilleen.
Aiheesta muualla

Kuvia tai muita tiedostoja aiheesta Thermopylain taistelu Wikimedia Commonsissa
Kaivauksia Termopylaissa. Kreikkalainen professori uskoo löytävänsä spartalaisten ja persialaisten haudat, Helsingin Sanomat, 10.07.1939, nro 181, s. 4, Kansalliskirjaston digitaaliset aineistot
Thermopylain taistelu ja eteneminen Salamiihin.
Teräsmies

| Teräsmies |
| --- | --- |
 Teräsmies (Kansikuva lehdestä Superman 204 (Vol. 2). Piirros: Jim Lee ja Scott Williams. © DC Comics.
Luoja(t):  Joe Shuster Jerry Siegel
Kustantamo:  DC Comics
Ensiesiintyminen:  Action Comics nro 1 (kesäkuu 1938)
Henkilötiedot
Oikea nimi:  Clark Joseph Kent Kal-El (kryptonilainen nimi)
Status:  Aktiivinen
Pituus:  191 cm
Paino:  102 kg
Ryhmäsidokset:  Oikeuden Puolustajat
Henkilöllisyydet:  Clark Kent
Voimat:  Katso
Suhteet
Sukulaiset:  Jonathan ja Martha Kent Jor-El Lara Lor-Van Kara Zor-El/Terästyttö
Teräsmiehen logo.
Teräsmies (engl. Superman) on Joe Shusterin ja Jerry Siegelin luoma supersankari ja DC Comicsin julkaiseman sarjakuvan nimihahmo. Teräsmiehen hahmo myytiin Detective Comics -yhtiölle vuonna 1938. Myyntivuonnaan hahmo teki ensiesiintymisensä Action Comics -sarjakuvalehdessä. Supersankarisarjakuvien niin sanotun kultakauden katsotaan alkaneen Teräsmiehen ensiesiintymisestä, ja Teräsmiehen menestys myötävaikutti supersankarigenren syntymään.
Teräsmies syntyi Krypton-planeetalla. Juuri ennen planeetan räjähtämistä hänet lähetettiin vauvana turvaan Maahan. Teräsmies kasvoi Kansasissa Kentin pariskunnan ottolapsena. Varttuessaan hän huomasi omaavansa yli-inhimillisiä voimia, joita hän päätti käyttää auttaakseen muita ja taistellakseen rikollisuutta vastaan. Teräsmiehen asu koostuu sini-, puna ja keltavärisestä puvusta, pitkästä viitasta sekä S-kirjaimesta puvun rinnuksessa, joka kuvastaa toivoa (Teräsmiehen kotiplaneetalla kyseinen S oli toivon symboli). Hänen peitehenkilöllisyytensä on toimittaja Clark Kent kuvitteellisessa Metropoliksen kaupungissa.
Teräsmiehen henkilöhistoria

Teräsmies syntyi Krypton-planeetalla ja sai vanhemmiltaan Jor-Eliltä ja Laralta nimen Kal-El. Jor-El, yksi planeetan johtavia tiedemiehiä, sai selville, että Krypton-planeettaa uhkasi ketjureaktio, joka veisi planeetan väistämättömään tuhoon. Juuri ennen planeetan räjähtämistä Kal-El lähetettiin vauvana turvaan Maahan.
Avaruusalus päätyi Smallvilleen, Kansasiin, jossa Kal-El kasvoi hyväsydämisen Jonathan ja Martha Kentin pariskunnan ottolapsena ja sai nimekseen Clark Joseph Kent Marthan entisen sukunimen (Clark) mukaan. Nimestä on joskus käytetty suomennosta Lauri Kenttä. Varttuessaan Clark huomasi omaavansa yli-inhimillisiä supervoimia, joita hän päätti käyttää auttaakseen muita ja taistellakseen rikollisuutta vastaan.
Teräsmies toimii pääasiassa kuvitteellisessa Metropoliksen kaupungissa, mutta vierailee usein myös muissa kaupungeissa ja maissa pelastaessaan ihmisiä luonnonkatastrofeilta ja superroistojen hyökkäyksiltä. Teräsmies toimii myös Metropolisin poliisivoimien erikoisasiamiehenä, ja hänellä onkin käytännössä poliisin oikeudet esimerkiksi pidättää rikoksentekijä.
Teräsmies ei käytä naamiota ja on pituutensa ja atleettisen ulkonäkönsä puolesta helposti tunnistettavissa, joten hän loi peitehenkilöllisyydekseen lempeäkäytöksisen, kömpelön ja hiljaisen Clark Kentin. Clark Kent on valmistunut yliopistosta journalistiikan maisteriksi ja työskennellyt toimittajana Daily Planet -lehdessä.
Teräsmiehen henkilöhistoria > Supervoimat

Krypton kiersi punaista aurinkoa, ja sen painovoima oli huomattavasti suurempi kuin maapallon. Siksi kryptonilainen saa keltaisen auringon ja Maan pienemmän painovoiman ansiosta yliluonnollisia kykyjä.
supervoimakkuus
supernopeus
haavoittumattomuus
lentokyky (korvasi varhaisimmissa sarjakuvissa esitetyn kyvyn loikata 200 metriä, kun hahmosta tehtiin ensimmäiset piirretyt)
hengitys: saa aikaan pyörremyrskyn puhaltamalla, pystyy jäädyttämään uloshengitysilmansa, supertehokkaasti happea varastoivat keuhkot
superaistit:
näkö: röntgenkatse, laserkatse, kaukokatse, mikroskooppikatse, näkee koko sähkömagneettisen spektrin ja lisäksi elävien olentojen auran
superkuulo: kuulee kaikki ääni- ja radiotaajuudet
superhajuaisti
Teräsmies osaa myös puhua lähes kaikkia Maan kieliä sekä useita avaruuskieliä (esimerkiksi kuvitteellista intergalaktiaa ja kryptonia).
Teräsmiehen henkilöhistoria > Heikkoudet

Kryptoniitti on kuvitteellinen mineraali, jota on tullut Maahan Krypton-planeetalta. Kryptoniitista on olemassa eri muunnoksia, ja ne vaikuttavat vain Kryptonilta tulleeseen henkilöön. Vihreä kryptoniitti heikentää Teräsmiestä, ja kultainen vie hänen voimansa. Punaisella on vaikutuksia Teräsmiehen psyykeen ja supervoimiin. Lyijy suojaa Teräsmiestä kryptoniitin säteilyltä, toisaalta Teräsmiehen röntgenkatse ei kykene läpäisemään lyijyä.
Teräsmies ja muut kryptonilaiset ovat haavoittuvaisia myös taikuudelle sekä psionisille hyökkäyksille ja mielenhallinnalle.
Sarjakuvan taustaa

Vuonna 1933 19-vuotiaat ohiolaiset Jerry Siegel ja Joe Shuster loivat tieteistarinan "The Reign of Superman". Tarinan Teräsmies muistutti hyvin vähän nykyistä Teräsmiestä: hän oli kalju telepaatikkorikollinen. Vuonna 1938 ensimmäinen versio nykyisestä Teräsmiehestä teki ensiesiintymisensä Action Comics -sarjakuvalehdessä.
Teräsmiehen vaihtoehtoisia versioita

Teräsmiehestä on olemassa useita eri versioita vaihtoehtoisissa DC:n maailmoissa, joista ohessa muutamia mainittuja:
Teräsmies Maa 10 maailmasta on nimeltään Overman ja hänen rakettinsa laskeutui Kansasin sijaan Saksan Sudeettialueelle vuonna 1938 ja hänen rakettinsa teknologian avulla Adolf Hitler ja Natsit voittivat toisen maailmansodan ja hallitsivat kyseistä maailmaa ja Overmanista tuli "inhimilliseen kärsimykseen rakennetun utopian" sankari.
Superman: Red Son tarinassa, joka sijoittuu Maa 30 universumiin Teräsmiehen raketti laskeutui Neuvostoliittoon nykyisen Ukrainan alueelle ja Teräsmies kasvatettiin kommunistiksi ja hänestä tuli myöhemmin aikuiseksi vartuttuaan Josif Stalinin sisäpiirin jäsen ja tämän kuoltua Neuvostoliiton hallitsija yrittäen luoda paremman utopistisen maailman.
Tarinassa JLA: The Nail naulan aiheuttama rengasrikko estää Kentin pariskuntaa löytämästä Teräsmiehen rakettia, minkä seurauksena Teräsmiehen löytääkin Amish-pariskunta ja Teräsmies kasvatettiin Amissiksi ja pasifistiksi. Teräsmies myöhemmin saatuaan tietää erikoiskyvyistään ja menetettyään vanhempansa päätti liittyä Oikeuden Puolustajiin.
Elseworld-tarinassa Superman: Speeding Bullets Teräsmiehen raketti laskeutui Gothamiin ja Martha Wayne ja Thomas Wayne adoptoivat hänet ja antoivat hänelle nimen Bruce. Myöhemmin Joe Chillin ammuttua Thomasin ja Marthan Teräsmies sai tietää erikoiskyvyistään hänen tapettua Joe Chillin lämpökatseellaan ja vartuttuaan aikuiseksi Bruce päätti ryhtyä taistelemaan rikollisuutta vastaan Batmanina yrittäen käyttää voimiaan ihmiskunnan hyväksi.
Teräsmies Maa 23 maailmasta on afroamerikkalainen nimeltään Calvin Ellis jonka ulkonäkö perustuu Barack Obamaan ja Muhammad Aliin ja hän on kyseisen maailman Yhdysvaltain presidentti ja Justice League Incarnaten perustaja.
Teräsmies eri medioissa

Teräsmiehellä on Yhdysvalloissa kaksi kuukausittain ilmestyvää lehteä: Action Comics ja Superman (aiemmin Adventures of Superman). Lisäksi Teräsmies seikkailee vakituisesti Superman/Batman-, JLA- ja All-Star Superman  -lehtien sivuilla. Suomessa Teräsmiehen seikkailuja julkaisee DC Spesiaali -nimellä Egmont Kustannus.
Teräsmiehestä on tehty monia televisiosarjoja, elokuvia, radiokuunnelmia ja videopelejä. Suomenkin televisiossa näytetty Smallville kertoo Clark Kentin seikkailuista ennen hänen ryhtymistään Teräsmieheksi. Christopher Reeve esitti Teräsmiestä vuoden 1978 elokuvassa Teräsmies, joka sai suitsutusta kriitikoilta ja josta tuli Warner Brosin tuon aikakauden elokuvista menestyksekkäin. Vuonna 2006 ilmestyi Superman Returns -elokuva, joka oli jatko-osa vanhoille Christopher Reeven -elokuville. Vuonna 2013 ilmestyi elokuva Man of Steel, jossa Teräsmiestä esitti Henry Cavill. Cavill esitti Teräsmiestä myös elokuvassa Batman v Superman: Dawn of Justice, jossa Batman ja Teräsmies erimielisyyksiensä takia taistelevat toisiaan vastaan elokuvan aikana, kunnes Lex Luthorin luoma Tuomiopäivä tappaa Teräsmiehen. Teräsmies herätettiin myöhemmin henkiin Justice League elokuvassa ja hänestä tuli yksi Oikeuden Puolustajien pääjäsenistä.
Teräsmies eri medioissa > Videopelit

Superman (Atari 2600 1978)
Superman 64 (Nintendo 64 1999)
Superman PSone (2000)
Superman: Man of Steel (Xbox 2002)
Superman: Shadow of Apokolips PS2
Superman Returns 2006. PS2, Xbox 360
Teräsmiehen kulttuurinen merkitys

Teräsmies on innoittanut lukuisia tiedemiehiä, kulttuuriteoreetikkoja, toimittajia ja kriitikoita, mitä selitetään hahmon karismaattisuudella ja merkityksellä Yhdysvalloille sekä muulle maailmalle. Umberto Eco herätteli keskustelua hahmon myyttisyydestä jo 1960-luvulla ja esimerkiksi Larry Niven on pohtinut millainen suhde hahmolla on Lois Laneen seksuaalisessa mielessä.
Teräsmiehen omistajuudesta on kiistelty usein. Siegel ja Shuster veivät asian kahteen otteeseen oikeuteen vaatien tekijänoikeuksien palauttamista heille, tuloksetta.